Nee, dis nie jou skildklier se skuld nie! | SARIE
FOTO Getty Images / Gallo Images / Gary Houlder	Verwante Artikels
Nee, dis nie jou skildklier se skuld nie!	deur SARIE.com-span
Wat is jou grootste mediese dilemma? Ons het dit eenkeer vir SARIE se Facebook-vriende gevra. Een daarvan was jou skildklier. Verstaan jy werklik hoe joune werk? Onderskei só feit van fiksie.
Jou skildklier kry baie keer die skuld as jy gewig aansit. (Dikwels onverdiend!)
MITE: Ek kan nie gewig verloor nie omdat ek ’n onderaktiewe skildklier het
Baie mense dink ’n skildklier wat onderaktief is, is die rede dat hulle gewig aansit of sukkel om gewig te verloor.
“Dis waar dat ’n onderaktiewe skildklier tot ’n toename in gewig kan lei of dit moeilik maak om gewig te verloor. Wanneer die pasiënt egter op hormoonvervangingsterapie is en hul skildklierfunksie normaal toets, kan die skildklier nie langer die skuld kry vir hul gewigsprobleem nie,” sê dr. Joel Dave van die tiroïed-kliniek by die Universiteit van Kaapstad se private akademiese hospitaal.
In dié geval is leefstylveranderinge noodsaaklik om goeie gesondheid en ’n gesonde gewig te bevorder.